kardosdrur/scandi-wiki huggingface dataset:
Vejrum Kirke (Viborg Kommune)

Vejrum Kirke ligger i Vejrum Sogn i den tidligere Tjele Kommune. Efter kommunalreformen i 2007 ligger sognet i Viborg Kommune. Sognet hører under Ørum-Viskum-Vejrum Pastorat.

Kirkens ydre 
Kirken ligger højt på nordsiden af Nørreådalen midt i landsbyen Vejrumbro. Den er opført omkring år 1200 i romansk stil. Kor og skib – den oprindelige kirke – er bygget af granitkvadre samt af marksten og teglsten. Den lille tagrytter i bindingsværk over kirkens vestgavl, som giver kirken sin egen karakter, er kommet til i 1700-tallet, og våbenhuset i mursten er i 1800-tallet bygget til erstatning for et ældre våbenhus. Omridset af den tilmurede norddørsåbning kan ses. På nordsiden af koret ses en oprindelig vinduesåbning, medens de tre vinduesåbninger på sydsiden er nyere. Kirken er teglhængt bortset fra tagrytteren, som er blytækket. På korets gavl ses årstallet 1793 samt bogstaverne HJEB, som fortæller, at gavlen det år er blevet omsat på bekostning af kirkens daværende ejere, Hans Juul og Else Bjerregaard. Årstallet 1852 i vindfløjen øverst på tagrytteren hentyder også til en reparation.

Kirkens indre 
Kirken har fladt bjælkeloft. Korbuen står med groft tilhugne kragbåndssten. På skibets nordvæg er der opsat et pulpitur der går over i orgelpulpituret på vestvæggen. Altertavlen er i renæssancestil fra begyndelsen af 1600-tallet med et maleri fra 2003 af Anita Houvenaeghel. Prædikestolen er ligeledes et renæssancearbejde uden malerier i felterne. Døbefonten er romansk, uden udsmykninger og på en nyere fod. På sydvæggen hænger det tidligere korbuekrucifiks. Midt i skibet hænger en model fra omkring 1800 af en fregat med navnet Hans Juul, hvilket var navnet på kirkens daværende ejer.

Øvrigt 
På kirkegården nord for kirken finder man to gravhøje fra oldtiden. Fra kirkens sydside er der en meget smuk udsigt over en del af Nørreådalen.

Galleri

Kilder 
 J.P. Trap: Danmark, 5. udgave, bind 17, side 350, København 1962.
 Erik Horskjær: De danske Kirker, bd. 12, København 1969.

Eksterne kilder og henvisninger 
 Vejrum Kirke hos KortTilKirken.dk

Kirker i Viborg Kommune
Kirker i Viborg Stift
Kirker i Viborg Amt
Vantore Kirke

Vantore Kirke ligger i Vantore på Lolland.

Kirken blev bygget 1906, men er nu så dårligt besøgt, at den er på vej til at blive en såkaldt lejlighedskirke, en kirke, der er uden regelmæssige tjenester, og som kun tages i brug efter behov. Kirkens orgel er bygget (eller restaureret) af I. Starup & Søn i 1974. Orglet har 4 stemmer, 1 manual men ikke pedal.

Der er i 1952 oprettet en fredning af arealerne umiddelbart øst for kirken 

Kirkegården er varslet nedlagt 2048.

Referencer

Eksterne henvisninger 

 Vantore Kirke hos KortTilKirken.dk
 Historie fra Kristelig Dagblad
 Jens Christian Nielsen: Vantore Kirke 100 år (2006)

Kirker i Guldborgsund Kommune
Kirker i Lolland-Falsters Stift
Kirker i Maribo Amt
Sankt Jakobs Kirke

Sankt Jakobs Kirke ligger på Østerbrogade i København. Den er bygget i engelsk nygotisk stil af arkitekt Ludvig Fenger.

Literatur 
 Storbyens virkeliggjorte længsler ved Anne-Mette Gravgaard. Kirkerne i København og på Frederiksberg 1860-1940. Foreningen til Gamle Bygningers Bevaring 2001.

Referencer

Eksterne kilder og henvisninger 

 Sankt Jakobs Kirke hos KortTilKirken.dk

Kirker i Københavns Kommune
Kirker i Københavns Stift
Kirker i Københavns Amt
Østerbro
Persille

Persille (Petroselinum crispum) er en to-årig plante, der er meget udbredt i europæisk, mellemøstlig og amerikansk madlavning som krydderurt.

Anvendelse 
I Danmark er stegt flæsk med persillesovs en klassiker. Typisk hakkes persillen fint, men man kan også sprødstege små portioner persille. Kruspersille anvendes ofte som pynt.

Persille kan have jordbakterier på sig. De har gode vækstbetingelser i lunken mad, og de kan danne giftstoffer. Ønsker man at gemme rester af madretter med persille, skal man derfor være opmærksom på hurtigt at nedkøle dem og ved gentilberedning opvarme dem til over 75 °C.

Varieteter 
Der findes flere varieteter af persille:
 Persillerod (Petroselinum crispum var. tuberosum), også kaldet rodpersille.
 Bladpersille. To typer:
 Kruspersille (Petroselinum crispum var. crispum). Med stærkt krusede blade.
 Bredbladet persille (Petroselinum crispum var. neapolitanum), også kaldet glatbladet persille. Bredbladet persille har en kraftigere smag end kruspersille, fordi den førstnævnte har et højere indhold af æteriske olier.

Eksterne kilder og henvisninger 

 Fødevarestyrelsen – Persille
 Karna Maj: Persille på havenyt.dk
 

Krydderurter
Skærmplante-familien
Lem Kirke (Skive Kommune)

Lem Kirke er en kirke i Lem Sogn i det tidligere Rødding Herred, nu Skive Kommune. Apsis, kor og skib er opført i romansk tid af vel tilhugne granitkvadre over dobbeltsokkel, der består af ufuldstændig attisk profil over skråkant, på korsoklens østhjørner ses skæggede mandshoveder. I murværket er indsat et større antal reliefkvadre med bl.a. ryttere, en havmand, et fabeldyr, løver og en elefant.

Den oprindelige syddør har haft søjler men er nu noget omdannet, norddøren er tilmuret. Tårn, sydkapel og våbenhus er opført i sengotisk tid af munkesten og genanvendte kvadre. I kirken findes rester af stoleværk med en indskrift, der fortæller, at Tyge Krabbe genopbyggede kirken efter en brand i 1588, ved den lejlighed blev sydkapellet indrettet som gravkapel. Apsiden er opdelt af fire halvsøjler, fem tvillingrundbuer hviler på konsolhoveder og rigt skulpturerede terningkapitæler. På monolitoverliggeren over østvinduet ses to svævende figurer flankeret af drager med ottetalsslyngede haler. I blændingsfelterne er indsat reliefkvadre.

Indvendig har apsis halvkuppelhvælv og skibet bjælkeloft. Korbuen blev ændret i forbindelse med opførelsen af sydkapellet. Det sengotiske tårn har krydshvælvet underrum, der åbner sig mod skibet gennem en spids bue. I sydkapellet ses kalkmalerier, som formodentlig er udført ved genopbygningen i 1588.
Den romanske døbefont af granit har bladranker på kummen. Foden blev fundet på kirkegården, på siderne ses svage reliefspor.

Galleri

Eksterne kilder/henvisninger 

 Lem Kirke  på nordenskirker.dk
 Lem Kirke på KortTilKirken.dk

Kirker i Skive Kommune
Kirker i Viborg Stift
Kirker i Viborg Amt
Manden bag døren

Manden bag døren er en dansk dramafilm fra 2003, instrueret af Jesper W. Nielsen, der også har skrevet manuskriptet med Anker Li. Filmen er baseret på den autentiske historie om Flemming Pedersen, der kørte en tur med sin afdøde far bag på sin motorcykel.

Medvirkende 
 Nikolaj Coster Waldau
 Iben Hjejle
 Per Oscarsson
 Rita Angela
 Lars Hjortshøj
 Jens Arentzen
 Jesper Vigant
 Margrethe Koytu
 Christian Mosbæk
 Trine Appel
 Steen Stig Lommer
 Lene Tiemroth
 Finn Nielsen
 Bente Conradi
 Laura Christensen

Referencer

Eksterne henvisninger 
 

Dramafilm fra Danmark
Danske film fra 2003
Film baseret på virkelige begivenheder
Film instrueret af Jesper W. Nielsen
Film fra Danmark (administrationskategori)
Opbrud (film fra 1988)

Opbrud er en dansk film fra 1988.
Manuskript Morten Sabroe.
Instruktion Claus Ploug.
Blandt de medvirkende kan nævnes:

Kim Jansson
Claus Strandberg
Henrik Jandorf
Jytte Piloni
Morten Suurballe

Eksterne henvisninger 
 

Danske film fra 1988
Rami og Julie

Rami og Julie er en dansk film fra 1988, instrueret af Erik Clausen.
Manuskript Erik Clausen og Fayez Kanafani.

Medvirkende
Saleh Malek
Sofie Gråbøl
Jens Jørn Spottag
Paprika Steen

Eksterne henvisninger 
 

Dramafilm fra Danmark
Danske film fra 1988
Film instrueret af Erik Clausen
Dansksprogede film
17 op

17 op er en dansk film fra 1989. Den er også kendt under navnet Sallys Bizniz.
Manuskript Dorthea Birkedal Andersen.
Instruktion Brita Wielopolska.
Blandt de medvirkende kan nævnes:

Søren Hee Johansen
Birgitte Bruun
Torben Jensen
Flemming "Bamse" Jørgensen
Ulla Henningsen
Ole Meyer
Jarl Forsman
Jørn Faurschou
Lilli Holmer
Jan Linnebjerg
Line Kruse
Timm Mehrens

Eksterne henvisninger 
 

Dramafilm fra Danmark
Danske film fra 1989
Film instrueret af Brita Wielopolska
Dansksprogede film
Vestre Fængsel

Vestre Fængsel er Danmarks største arresthus med plads til 506 indsatte, beliggende på Vestre Fælled i bydelen Kongens Enghave i København. Det blev opført i 1895 og er tegnet af Ludvig Fenger. På Vestre Fængsel findes der blandt andet mandlige fællesskabsfløje, en kvindeafdeling, en isolationsafdeling, en særafdeling, hvor negativt stærke indsatte afsoner samt Vestre Hospital.

I midten af korsbygningen finder man centralfløjen, hvor blandt andet skolen, kirken, biblioteket og Københavns Fængslers samlede administration og kørselsafdeling (DCA) er placeret. Vestre Fængsel er bygget som en korsformet panoptisk 4-etagers bygning. Fængslet har gennemgået forskellige udvidelser igennem årene.

Historie 

Den 9. november 1891 vedtog borgerrepræsentationen, at der skulle opføres et fængsel på Vestre Fælled for en sum af 1.350.000 kr,- Stadsarkitekt Ludvig Fenger stod for tegningerne af fængselsbygningerne, og i 1892 påbegyndte man arbejdet af den planlagte korsformerede 4-etagers bygning. Først blev ringmuren opført, og den blev 1200 alen lang (752 meter), 7 alen høj og 2½ alen tyk. Derefter fulgte man opførelsen af selve fængselsbygningerne, som bestod af et mandsfængsel (nord-syd fløj), administrationslokaler, kirke, sygehus, vaskeri, stald, funktionærbygninger og inspektørbolig. Vestre Fængsel stod færdigbygget på Vigerslev Allé den 19. august 1895.

Fængslet har dog gennemgået adskillige udvidelser igennem årene. Allerede ved udgangen af 1914 tog man fat på at bygge endnu en bygning til mandsfanger (østfløjen), en bygning til kvindelige fanger (vestfløjen) samt et sygehus til kvindelige fanger. Denne udvidelse stod klar i 1918.

Under besættelsen under 2. verdenskrig blev mange sabotører indsat i Vestre Fængsel, inden de enten blev dømt til døden og henrettet i Ryvangen elller overført til Frøslevlejren eller en tysk koncentrationslejr. 

Den franske forfatter Louis-Ferdinand Céline sad anklaget for kollaboration med den tyske besættelsesmagt i Frankrig,  fængslet  i  Vestre Fængsel,  fra december 1945, - i over et år uden dom, mens han ventede på udvisning til Frankrig.

I 1996 blev fængslet og nogle af dets daværende indsatte landskendt via DR1-dokumentaren Piger i Vestre Fængsel.

På Vestre Fængsel blev der i 2001 oprettet en afsoningsafdeling for negativt stærkt styrende indsatte, hvilket primært drejede sig om indsatte med relation til Hells Angels. I dag er afdelingen dog for indsatte tilknyttet den rivaliserende rockerklub Bandidos. De indsatte på afdelingerne er afsondret fra fængslets øvrige indsatte, men har indbyrdes fællesskab.

I 2002 fik Vestre Hospital indrettet en ny og moderne undersøgelsesstue. Her foretages ambulant vurdering og undertiden også behandling udført af fængslets helsepersonale eller tilkaldte speciallæger.

Eksterne henvisninger 
 www.kf3w.dk , Københavns Fængsler
 Københavns Fængsler , Kriminalforsorgen

Noter 

Fængsler i Danmark
Kongens Enghave
Etableret i 1895
Pygmæ

Pygmæer er grupper af små mennesker, der bor i det vestlige, centrale og sydlige Afrika. (Også i Asien findes der små mennesker: på Andamanerne og på Filippinerne). Pygmæers højde er 120-150 cm for mænd og lidt mindre for kvinder. 

Pygmæerne er mange steder berømt for deres musikere og dansere. Deres historiefortællere bruger mange effekter: Sang, dans, dramatiske optrin og andet. Historiefortælleren er højt respekteret blandt pygmæerne.

Den korte statur er genetisk og tidligere forestillinger om at den havde at gøre med fejlernæring, behov for hurtigt at blive voksne pga et farefuldt miljø m.m. har vist sig ikke at have belæg.

Referencer

Eksterne henvisninger 
 Afrikanske pygmæer Kultur, musik og ritualer med billeder og lyde
 Derfor er vestafrikanske pygmæer så små

Folkeslag i Afrika
Folkeslag i Asien
Centrum (midtby)

Midtby, centrum eller city betegner ofte en bymidte, som regel i nærheden af en gågade og/eller butikker. F.eks. betragtes Strøget (gågade) i København som værende centrum.

Eksempler på bycentre
Indre By, København
Mitte, Berlin
City, London
Stare Miasto (Gammelbyen) i Kraków

Se også
 Bykerne
 Gamle bykerne
 Indre By (flertydig)

Referencer

Byer
Henning Munk Jensen

Henning Munk Jensen (født 12. januar 1947) er en tidligere professionel dansk fodboldspiller. Han spillede som centerforsvarer både for AaB, PSV Eindhoven samt for hold i USA og Canada. Han opnåede 62 kampe for Danmarks fodboldlandshold, i 24 af disse som anfører, og han blev to gange kåret som Årets Fodboldspiller i Danmark. Henning Munk Jensen havde kælenavnet "Munken".

Henning Munk Jensen begyndt som fodboldsspiller i AaB som 2. års drengespiller i 1961 og debuterede for AaB som yngling i 1965 mod AGF (resultat 2-2). Han var med til at vinde DBU’s talentturnering i 1967.

Han debuterede på landsholdet i 1966 mod Holland (resultat 0-2) med en anden AaB’er, Kjeld Thorst, som anfører. Han blev kåret som årets fodboldspiller to gange, 1968 og 1975, og blev derudover kåret som årets navn i nordjysk idræt tre gange: I 1966 sammen med hele AaB’s hold samt alene i 1968 og 1975.

Henning Munk Jensen er en af de største navne i AaB's historie. Han var med på det hold, der vandt bronze i 1969, og han satte AaB-rekord som spilleren med flest kampe med i alt 392. I 1970 blev han professionel i PSV Eindhoven, hvor han spillede til 1973. Senere spillede han to sæsoner i den nordamerikanske liga i henholdsvis San José Earthquakers og Edmonton Drillers. Derudover har han spillet i blandt andet Frederikshavn og været spillende træner på en række nordjyske hold i 1980'erne.

Efter afslutningen på den professionelle karriere arbejdede Henning Munk Jensen som lærer, indtil han i 2007 blev pensioneret.

Eksterne henvisninger 
 

Fodboldspillere fra Danmark
Fodboldspillere fra PSV Eindhoven
Fodboldspillere fra AaB
Fodboldspillere fra Aalborg Freja
Årets Fodboldspiller i Danmark
Personer fra Aalborg
Fodboldlandsholdsspillere fra Danmark
Dødstrussel

En dødstrussel er en trussel (ofte sendt anonymt) mod en person om at dræbe vedkommende. Dødstrusler er oftest beregnet på at skræmme modtagere og manipulere hans/hendes opførsel på en bestemt måde.

Dødstrusler forekommer oftest mod personer som er kendte af den almene offentlighed, selvom der også kan sendes dødstrusler mod andre.
Modtageren af en dødstrussel har ret til at melde personen der har sendt truslen til politiet.

Se også 

Straffelovsovertrædelser
Marshall Amplification

Marshall Amplification (også kendt som Marshall Amps) er en britisk virksomhed, der producerer guitar- og basforstærkere. Mange af deres forstærkere er rørforstærkere, men har også billigere transistor-modeller.

Historie

Begyndelsen 
I 1960 åbnede Jim Marshall en trommebutik i London. Her gav han trommeundervisning, og hans elever kom nogle gange sammen med deres guitarister, bl.a. Pete Townshend og Ritchie Blackmore. Guitaristerne syntes at Marshall skulle udvide sit sortiment til også at omfatte guitarer og forstærkere. I starten var han skeptisk, men endte med at følge opfordringen.

Produktion af forstærkere 
Nogle af guitaristerne, der handlede i Jim Marshalls butik, begyndte at fortælle om, hvordan der ikke var nogen forstærkere, som producerede den lyd de ville have. Hverken Marshall eller hans reperatør vidste noget om forstærkerdesign, så Dudley Craven, der arbejdede for EMI, blev ansat til at udforme den forstærker guitaristerne ønskede.. I 1962, da de første fem prototyper var blevet kasseret, lykkedes det at designe en forstærker Marhshall var tilfreds med. Det samme var guitaristerne – den første dag blev der bestilt 23 forstærkere. Blandt køberne var Blackmore, Townshend og Big Jim Sullivan.

Eric Clapton plejede at øve i Marshalls musikbutik, og han spurgte Marshall , om han kunne lave en combo-forstærker, der var lettere at transportere. Dette resulterede i Bluesbreaker-forstærkeren.

En anden guitarist, der besøgte Jim Marshalls butik, var Jimi Hendrix, som havde hørt forstærkeren på Ronnie Scott's Jazz Club. Da Hendrix kom ind i butikken, var det første han sagde, at han skulle bruge Marshall-forstærkere. Først troede Marshall, at hans besøgende var en af de guitarister, der ville have noget uden at betale. Han tog dog fejl, for Hendrix ville betale fuld pris for forstærkerne; hans eneste krav var verdensomspædende service.

Referencer 

Guitar
Musikinstrumentproducenter fra Storbritannien
Anstalten Kumla

Anstalten Kumla er et lukket fængsel, beliggende ved byen Kumla i Sverige. Kumla er Sveriges største og et af landets sikreste fængsler. Fængslet, som åbnede i 1965, har 463 pladser, og benyttes især til langtidsdømte.

Fængslet har et stort antal afdelinger, heriblandt Riksmottagningen, hvor alle, som er idømt fire års fængsel eller mere, undersøges inden de placeres i det svenske fængselsvæsen.

Christer Pettersson, der har været anklaget for Palmemordet, har siddet i fængslet.
I en periode i 1982 samtidig men den kriminelle Seppo T.
Seppo T påstod senere i 1997 at han der lærte Christer Pettersson at kende og senere skal have solgt den såkaldte Mockfjärd-revolver til ham.
Denne revolver var mistænkt som Palmes mordvåben.

Personer der har været der 
 Christer Pettersson
 Clark Olofsson
 Lars Tingström
 John Ausonius (Lasermanden)
 Lars-Inge Svartenbrandt
 Mats Rimdahl*Stig Bergling
 Ioan Ursut
 Mijailo Mijailovic
 Helge Fossmo
 Tony Byström
 Rahmi Sahindal (Fadime Sahindals far)
 Jackie Arklöv

Ekstern henvisning
 Anstalten Kumla

Henvisning 

Kumla
Etableret i 1965
Bygninger, konstruktioner og anlæg i Örebro län
Kumla
Sorring

Sorring ligger i Midtjylland og er en by med  i Dallerup Sogn 14 kilometer øst for Silkeborg. Byen ligger i Region Midtjylland og hører til Silkeborg Kommune.

Sorring var en landsby i Skanderborg Rytterdistrikt, udskiftet 1792 eller 1793.
Her var tidligere en stor produktion af blyglaseret lertøj. I 1870 var der 70 værksteder i byen og omegnen, som producerede krukker, kander, fade og barselspotter med forskellig glasur.

Landsbyskolen i Sorring regnes for at være Danmarks højst beliggende skole.

Byen har i dag en Dagli´ Brugs. Idrætsmæssigt har byen fokus på fodbold; især ungdomsholdene er sat i højsædet. Sorring havde tidligere sin egen cykelklub ved navn Sorring-Toustrup Cykelklub.

Landsbyen Sorring ligger ved den gamle gravhøj, Sorring Loddenhøj, som befinder sig 148 meter over havet. Højen har aldrig været udgravet, og ingen ved derfor, hvad den gemmer på.

Eksterne henvisninger 
 Silkeborg Kommune

Kilder 

Byer i Silkeborg Kommune
Dholaki

Dholaki (også kaldet dholak) er en klassisk tromme, der benyttes i Indien og i Sydøst-asien.

Musikinstrumenter
Hammel Cykle Klub

Hammel Cykle Klub er en dansk amatørcykelklub i Hammel. Klubben har eksisteret siden 10. oktober 1974. Klubben er grundlagt af Bill Sejr Nielsen. Hammel Cykle Klub har ca. 200 medlemmer. Børn og unge afdelingen består af ca. 50 børn, 

Klubben dannede baggrund for det semiprofessionelle cykelhold Team Fakta, og er Chris Anker Sørensens gamle klub.

Hammel Cykle Klub er stadig i dag en klub der danner grundlag for både motionister og licensryttere.

Kilder/Eksterne henvisninger 

 www.hammel-ck.dk 

Cykelklubber i Danmark
Cykle Klub
Etableret i 1974
Startside

Startsiden er den første side man ser, når man starter en Internet-browser (f.eks. Internet Explorer, Mozilla Firefox eller Opera).

De fleste browsere starter standard med en søgemaskine som startside. Hvis browseren har en grafisk brugerflade, er der gerne en genvejs-knap til startsiden (normalt kaldet 'Hjem' eller lignende), og som oftest afbilledet med et lille hus.

Se også 
 Websted

World Wide Web

bar:Hoamseitn
lmo:Pagina principala
scn:Pàggina principali
sq:Faqja kryesore
Hygum (Vejle Kommune)

Hygum er en lille landsby i Sydjylland, beliggende få kilometer uden for centrum af Jelling by. Landsbyen ligger i Vejle Kommune og hører til Region Syddanmark. Hygum byder bl.a. på en af Nordens største Still-forretninger og en fabrik. Noget af Tørringvej hører også med under betegnelsen Hygum. Lidt uden for landsbyen ligger Kollerup Kirke. 

Lokaliteter i Vejle Kommune
Conrad Veidt

Conrad Veidt (22. januar 1893 – 3. april 1943) var en tysk skuespiller, bedst kendt for sine roller i film som The Cabinet of Dr. Caligari (1920) og Casablanca (1942).

Han blev født som Hans Walter Conrad Weidt i Potsdam, Tyskland. I perioden fra 1916 og til sin død formåede han at indspille mere end 100 film, af hvilke flere må betragtes som klassikere. Én af de store roller fik han i filmen The Man Who Laughs fra 1928, en rolle der var inspirationen for Batmans største fjende The Joker. Veidt medvirkede også i Das Land ohne Frauen fra 1929, Tysklands første talefilm.

Han var gift med en jødisk kvinde og betragtede sig selv som jøde med antinazistiske holdninger, hvilket bevirkede, at han måtte flygte ud af Tyskland i 1933, da hans liv var i fare. Han slog sig ned i England, hvor han fortsatte med at medvirke i film, hvoraf tre film instrueret af Michael Powell må fremhæves: The Spy in Black (1939), Contraband (1940) og The Thief of Bagdad (1940). Senere flyttede han til Hollywood og døde af et hjerteslag, mens han spillede golf i Los Angeles i en alder af 50 år.

Eksterne henvisninger 
 

 

Skuespillere fra USA
Skuespillere fra Tyskland
Off-beat

Off-beat er de rytmiske accenter mellem de fire taktslag.
At spille off-beat indikerer at man ikke spiller hvor trykket er kraftigst. Dette kan have flere betydninger, fx at spille på "og'erne" eller at spille på 2 og 4 i en fire-delt taktart.
Off-beat er kraftigt benyttet i fx reggae, hvor det er fremhævelsen af off-beatsene der får os til at høre: det er reggae.

Rytme

en:Beat (music)#On-beat and off-beat
Obersturmbannführer

Obersturmbannführer var en paramilitær rang i Nazistpartiet brugt af både SA og SS. Det blev skabt i maj 1933 til at udfylde behovet for en ekstra feltofficer over Sturmbannführer efterhånden som SA udvikledes. Det blev en SS rang på samme tid. Oversat betyder det: "Seniorangrebsenhedsleder". Obersturmbannführer var underlagt Standartenführer og var sammenlignelig med Oberstløjtnant i den tyske hær.

Blandt de mere kendte indehavere af titlen Obersturmbannführer var Rudolf Höß og Adolf Eichmann. Höss var kommandant for den berygtede koncentrationslejr Auschwitz, mens Eichmann normalt anses for at være en af hovedarkitekterne bag die endlösung hvor Auschwitz kom til at spille en central rolle.

SS-rang
2. verdenskrig
Militære titler
Besat

Besat er en dansk film fra 1999, skrevet og instrueret af Anders Rønnow Klarlund.

Medvirkende
Ole Lemmeke
Ole Ernst
Niels Anders Thorn
Jesper Langberg
Bjarne Henriksen
Nikolaj Lie Kaas
Claus Flygare
Claus Strandberg
Iben Hjejle
Michelle Bjørn Andersen
Kim Jansson
Søren Elung Jensen
Gerda Gilboe
Udo Kier

Eksterne henvisninger 
 

Danske film fra 1999
Film instrueret af Anders Rønnow Klarlund
Film fra Danmark (administrationskategori)
En kærlighedshistorie

En kærlighedshistorie er en dansk dogmefilm fra 2001, skrevet og instrueret af Ole Christian Madsen.

Medvirkende
Lars Mikkelsen
Stine Stengade
Camilla Bendix
Nicolas Bro
Claus Strandberg
Helle Merete Sørensen
Michael Hasselflug
Klaus Pagh

Eksterne henvisninger
 

Dogmefilm
Danske film fra 2001
Dramafilm fra Danmark
Dansksprogede film
Film instrueret af Ole Christian Madsen
Bodilprisen for bedste danske film
Robertprisen for årets danske spillefilm